Fleiri Pólverjar atvinnulausir á Suðurnesjum en Íslendingar Atvinnuleysi á Íslandi hefur ekki verið jafn hátt og það mælist nú síðan vorið 2013 . Aukið atvinnuleysi bitnar harðast á erlendum ríkisborgurum sem hingað hafa flust . Þeir eru 39 prósent atvinnulausra . Atvinnuleysið er hæst á Suðurnesjum og þar eru fleiri Pólverjar án atvinnu en Íslendingar . Fleiri Pólverjar atvinnulausir á Suðurnesjum en Íslendingar Atvinnuleysi á Íslandi hefur ekki verið jafn hátt og það mælist nú síðan vorið 2013 . Aukið atvinnuleysi bitnar harðast á erlendum ríkisborgurum sem hingað hafa flust . Þeir eru 39 prósent atvinnulausra . Atvinnuleysið er hæst á Suðurnesjum og þar eru fleiri Pólverjar án atvinnu en Íslendingar . Fjórir af hverjum tíu atvinnulausum á Íslandi , alls 39 prósent allra , er erlendur ríkisborgari . Alls þýðir það að 3.266 erlendir ríkisborgarar eru án atvinnu . Þeim hefur fjölgað um 1.542 á einu ári , eða um 89 prósent . Á sama tíma hefur íslenskum ríkisborgurum sem eru án atvinnu fjölgað um 1.660 , eða 49 prósent . Þetta kemur fram í tölum frá Vinnumálastofnun um fjölda atvinnulausra á Íslandi eftir ríkisfangi sem birtar voru nýverið . Þær sýna að aukið atvinnuleysi – það hefur nær tvöfaldast á tveimur árum – kemur harðar niður á erlendum ríkisborgurum en íslenskum . Alls mældist atvinnuleysi 4,1 prósent í nóvember . Það hefur ekki mælst jafnt hátt frá því í apríl 2013 . Auglýsing Langflestir þeirra erlendu ríkisborgarar sem eru án atvinnu eru frá Póllandi , eða 55 prósent þeirra . Við það bætist að um 26 prósent eru frá löndum sem gengu í Evrópusambandið á árinu 2004 eða síðar . Þar er um að ræða lönd frá mið - og austur-Evrópu , þar á meðal Eystrasaltslöndin . Meginþorri þessa hóps kemur enda frá Litháen og Lettlandi . Samanlagt mynda ríkisborgarar þessara landa og Póllands því 81 prósent af atvinnuleysi á meðal erlendra ríkisborgara á Íslandi . Pólverjar taka fram úr Íslendingum á Suðurnesjum Atvinnuleysi er hæst á Suðurnesjum . Það þarf kannski að koma mikið á óvart enda samdrátturinn í efnahagslífinu í ár afar tengdur falli WOW air og Icelandair og áhrifum þess á ferðaþjónustu í heild , en Suðurnesin þjónusta Keflavíkurflugvöll , eina alþjóðaflugvöll landsins . Þar mælist atvinnuleysið nú 8,4 prósent og hefur aukist hratt það sem af er ári . Á Suðurnesjunum voru fleiri Pólverjar atvinnulausir en íslenskir ríkisborgarar í lok nóvember . Það er í fyrsta sinn sem það gerist . Alls eru 45 prósent þeirra sem eru án atvinnu , en búsettir á Suðurnesjunum , Pólverjar , 42 prósent eru íslenskir ríkisborgarar og tæp 13 prósent frá öðrum löndum . Suðurnesin eru eina landsvæðið á Íslandi þar sem fleiri Pólverjar eru án atvinnu en Íslendingar . Erlendum ríkisborgurum hefur fjölgað gríðarlega á Íslandi á undanförnum árum samhliða efnahagsuppgangi þjóðarinnar . Þeir hafa mannað flest þau á þriðja tug þúsunda starfa sem orðið hafa til vegna vaxtar í ferðaþjónustu og mannvirkjagerð . Flest störfin eru í þjónustugeirum eða byggingaiðnaði . Auglýsing Í árslok 2011 voru erlendir ríkisborgarar 6,5 prósent af íbúum landsins . Í lok september síðastliðins voru þeir 13,4 prósent þeirra . Þá eru ekki með taldir þeir sem vinna fyrir starfsmannaleigur ( 900 alls í lok nóvember ) né þeir útlendingar sem hafa hingað komið og fengið íslenskan ríkisborgararétt . Alls hefur erlendum ríkisborgurum á Íslandi fjölgað um 27.710 frá lokum árs 2011 , eða um 133 prósent . Íbúum landsins hefur á sama tíma fjölgað um 43.770 . Erlendu ríkisborgararnir eru 63 prósent af þeirri aukningu . Hefur ekki fækkað í niðursveiflunni Á Þjóðarspegli Háskóla Íslands , sem fór fram nýverið , sagði Gissur Pétursson , ráðuneytisstjóri í félags - og barnamálaráðuneytinu og fyrrverandi forstjóri Vinnumálastofnunar , að það væri mikill kostur að á Íslandi væri svo einfalt að losa sig við erlent vinnuafl um leið og samdráttur byrjaði í efnahagslífinu . Þau ummæli hafa verið gagnrýnd víða , meðal annars af borgarfulltrúanum Sabine Leskopf sem skrifaði opið bréf til félags - og barnamálaráðherra vegna þeirra . Mjög hefur hægst á efnahagsvexti hérlendis á þessu ári og samkvæmt nýlega birtum þjóðhagsreikningum var hagvöxtur 0,2 prósent á fyrstu níu mánuðum ársins 2019 . Frá byrjun árs 2015 og út árið í fyrra var hann á bilinu 4,4 til 6,6 prósent . Því er um verulegan samdrátt á vexti að ræða . Þessi breyting , sem ræðst meðal annars af áföllum sem fylgja gjaldþroti WOW air , erfiðleikum Icelandair og loðnubresti , hefur ekki hægt á komu erlendra ríkisborgara til landsins . Þeim hefur þvert á móti fjölgað á árinu 2019 , þótt fjölgunin sé ekki jafn mikið og árin tvö á undan , sem voru metár . Það sem af er ári hefur erlendum ríkisborgurum fjölgað um 4.330 talsins , eða um tæplega tíu prósent . Það þýðir að þrír af hverjum fjórum nýjum íbúum á Íslandi sem bæst hafa við á árinu 2019 eru erlendir ríkisborgarar . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .